মহেশ ভাটের ‘হামারি আধুরি কাহানি’র সঙ্গে একতার যোগাযোগ নাটকের মুখ্য চরিত্রাভিনেতা ইমরান জাহিদের সূত্রে৷ তথাগত ঘোষের ছবি ‘ফেলিসিটি’ তে একতার করা ছবির পোস্টার দেখে ভালো লাগে ইমরানের৷ তিনিই একতাকে বলেন নাটকটির পোস্টার করে দিতে৷ ‘পুরও কাজটায় মহেশজির অনেকখানি ইনভলভমেন্ট ছিল৷ প্রথম পোস্টার করে পাঠানোর পর, উনি নিজে সেগুলো দেখে মতামত জানিয়েছিলেন৷ কোথায় কী বদল করা দরকার তার টিপস দিয়েছিলেন’,বলে চলেন একতা। সিনেমার পোস্টারে ছিল বিদ্যা-ইমরানের মুখ৷ একতা পোস্টার সাজালেন নিজস্ব ঢঙে। তাঁর কথায়, ‘গতে বাঁধা পথে হাঁটিনি৷চরিত্রগুলোর বিচ্ছেদ বোঝাতে ঝরাপাতা ব্যবহার করেছি। ভালোবাসা-বিচ্ছেদের ইনটেনসিটি সবই উঠে এসেছে রঙের ঘনত্বের হেরফেরে’।